CELEX: 62008CN0215
Language: el
Date: 2008-05-22 00:00:00
Title: Υπόθεση C-215/08: Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Μαΐου 2008 — E. Fritz GmbH κατά Carsten von der Heyden

15.8.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 209/23
            
         Αίτηση για την έκδοση προδικαστικής αποφάσεως, την οποία υπέβαλε το Bundesgerichtshof (Γερμανία) στις 22 Μαΐου 2008 — E. Fritz GmbH κατά Carsten von der Heyden
   (Υπόθεση C-215/08)
   (2008/C 209/33)
   Γλώσσα διαδικασίας: η γερμανική
   Αιτούν δικαστήριο
   Bundesgerichtshof
   Διάδικοι στην υπόθεση της κύριας δίκης
   
      Προσφεύγουσα και Αναιρεσείουσα: E. Fritz GmbH
   
      Καθού: Carsten von der Heyden
   Προδικαστικά ερωτήματα
   
               1)
            
            
               Έχει την έννοια η διάταξη του άρθρου 1, παράγραφος 1, πρώτη περίοδος, της οδηγίας 85/577/ΕΟΚ του Συμβουλίου, της 20ής Δεκεμβρίου 1985, για την προστασία των καταναλωτών κατά τη σύναψη συμβάσεων εκτός εμπορικού καταστήματος (1), ότι αυτή καλύπτει την προσχώρηση καταναλωτή σε προσωπική εταιρία, προσωπική εμπορική εταιρία, ένωση ή σωματείο, αν ο πρωταρχικός σκοπός της προσχωρήσεως δεν έγκειται στο να γίνει ο ενδιαφερόμενος μέλος της εταιρίας, της ενώσεως ή του σωματείου, αλλά —πράγμα το οποίο συχνά συμβαίνει κυρίως κατά τη συμμετοχή σε εταιρία επενδύσεων σε ακίνητα, σταθερού κεφαλαίου— η συμμετοχή υπό την ιδιότητα του μέλους αποτελεί μόνο μια άλλη οδό για την επένδυση κεφαλαίων ή την απόκτηση παροχών, οι οποίες συνήθως αποτελούν αντικείμενο συμβάσεων ανταλλαγής;
            
         
               2)
            
            
               Έχει την έννοια η διάταξη του άρθρου 5, παράγραφος 2, της οδηγίας 85/577/ΕΟΚ του Συμβουλίου, της 20ής Δεκεμβρίου 1985, για την προστασία των καταναλωτών κατά τη σύναψη συμβάσεων εκτός εμπορικού καταστήματος, ότι αυτή απαγορεύει μία κατά το εθνικό (νομολογιακό) δίκαιο έννομη συνέπεια υπό την έννοια του άρθρου 7 της οδηγίας, η οποία αναφέρει ότι μια τέτοια δήλωση προσχωρήσεως ενός καταναλωτή σε μία εκτός εμπορικού καταστήματος κατάσταση, σε περίπτωση υπαναχωρήσεως, έχει ως αποτέλεσμα ο υπαναχωρών καταναλωτής να έχει αξίωση κατά της εταιρίας, της ενώσεως ή του σωματείου, υπολογιζομένη κατά τον χρόνο που η υπαναχώρηση τέθηκε σε ισχύ, για το δικό του εκκαθαριστικό υπόλοιπο, ήτοι για ποσό που αντιστοιχεί στην αξία του εταιρικού του μεριδίου, του μεριδίου του στην ένωση ή το σωματείο κατά τον χρόνο της υπαναχωρήσεώς του, με την (ενδεχομένη) συνέπεια, λόγω της οικονομικής εξελίξεως της εταιρίας, της ενώσεως ή του σωματείου, είτε να του επιστρέφονται λιγότερα από την αξία του κεφαλαίου που ο ίδιος συνεισέφερε ή, έναντι αυτών, να υποχρεούται ακόμη και σε πληρωμές που υπερβαίνουν το ποσό της καταβληθείσας και απολεσθείσας εισφοράς, διότι το εκκαθαριστικό υπόλοιπο είναι αρνητικό;
            
         
      (1)  ΕΕ L 372, σ. 31.